वाराणसी शहर में नाव चलने की नौबत वाराणसी में गंगा में उफान लगातार जारी है। पलट प्रवाह से वरुणा में भी उफान की स्थिति है और कई तटीय इलाकों में स्थिति दुरूह बनी हुई है। गंगा के तटवर्ती क्षेत्रों और शहर के कई इलाकों में नाव चलने तक की नौबत आ गई है। इलाहाबाद में यमुना ने भी शनिवार को खतरे के निशान को पार कर गई। गंगा के बाद यमुना के लाल निशान पार करने से कछारी क्षेत्रों में रहने वालों की मुश्किल बढ़ा दी है। उत्तर प्रदेश के पूर्वाचल में गंगा व घाघरा संग अन्य सहायक नदियों का कहर जारी है। डीएम ने शासन से एनडीआरएफ व जल पुलिस की मदद मांगी है।